
A Misztikus Szőlőprés kárpitok ikonográfiai elemzése

Kulcsszavak: A misztikus szőlőprés kárpitok, kora-reneszánsz
A misztikus szőlőprés a középkori keresztény ikonográfia egyik erőteljes szimbóluma, mely Krisztus szenvedésére és az áldozatára utal. A szimbólum a szőlőprés motívumát a megváltás misztériumának ábrázolására használja, hiszen a présben a szőlőszemeket összezúzzák, hogy kinyerjék a bort, amely az Eucharisztiában Krisztus vérévé válik. A Krisztus testéből kifolyó vér pedig elhozza bűnök bocsánatát új életet ad az egyház követőinek. A középkori ikonográfiában főként freskókon, oltárképeken vagy miniatúrákon jelenik meg, de találkozhatunk ilyen kárpitokkal is melyeket részletesebben kívánok érinteni. Az ikonográfia a Szent Földön zajló harcok alatt egy misztikus időszakban vált népszerűvé.
Több kisméretű kárpitot ismerünk melyek ezen ikonográfia felhasználásával készültek. Ilyen például a Metropolitan Műzeumban található Kisded Krisztus az eucharisztia borát préseli, vagy a Clevelandi Szent család.
Az ikonográfia rendkívül különböző helyeken jelenik meg mégis azonos. Korabeli szőlőpréseket ábrázol. Ha a „misztikus szőlőprés” ikonográfiát vizsgáljuk nagyon kifinomult részletekkel és összefüggésekkel találkozunk. A kompozíció geometriáján túlmenően különböző tartalmakat fedezhetünk fel a dedikációs ajánlásokon és próféciákon át.
Könnyen elképzelhető, hogy a szenvedés témájának ábrázolása alkalmas volt magánáhítatokhoz. Ebben az időszakban úgy tartották minél többet tud valaki Krisztus szenvedéséről és minél részletesebben annál jobban tud vele azonosulni. Erre voltak ideálisak ezek a szőlőprés miniatúrák, freskók, kárpitok, illetve metszetek. A mindennapos hitgyakorlás részei voltak.
A misztikus szőlőprés motívuma azon kevés katolikus tanítások egyike volt, amelyek túlélték a protestáns reformációt. Míg azonban a katolikus teológusok a szőlőprést Krisztus szenvedésének és passiójának ábrázolásaként hangsúlyozták, addig a protestáns teológusok inkább Krisztus gonosz felett aratott győzelmének kifejezéseként értelmezték.
A Misztikus Szőlőprés keresztény fogalma a Bibliában, mind az Ó-, mind az Újszövetségben gyökerezik. 




